Trondheim 5. juli 2017

**Protokoll kretsstyremøte nr 15 2016-2018**

Tilstede: Terje Roel, May Romundstad, Olav Noteng, Maria Bergsrønning Tanemsmo, Ståle Vaag og Christine Dahl(sak 73 f, 74, 75, 76, 77, 78 og 80)

Forfall: Torhild Aarbergsbotten, Bjørn Åge Berntsen og Rune Hagen

Adm: Robert Olsvik(sak 79), Anders Hoff og Kjell Bjarne Helland

Sted: Idrettens Hus - Trondheim

Tid: Mandag, 3. juli 2017

**Saksliste kretsstyremøte - møte nr. 15 2016-2018**

Sak 72/16-18 Protokoller

Sak 73/16-18 Referat og orienteringssaker

Sak 74/16-18 Vedtak om ekstraordinært Idrettskretsting og planlagt konstituerende

Idrettskretsting

Sak 75/16-18 Formell varsling Valgkomite NTIK og STIK

Sak 76/16-18 Mandat Valgkomite

Sak 77/16-18 Etablering av Interimsstyret

Sak 78/16-18 Endring av rutiner disposisjonsfullmakter

Sak 79/16-18 Samordnet rapportering

Sak 80/16-18 Søknad fra Tillitsmannsklubben

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 72/16-18 Protokoller

**Saksvedlegg**

1. Protokoll KS møte - møte nr. 14 2016-2018 datert 23. mai 2017

**Organisasjonssjefens innstilling til vedtak**

Protokollen godkjennes

**Vedtak:**

**Som innstilling – vedtaket var enstemmig.**

# Sak 73/16-18 Referat og orienteringssaker

1. Status Trondheim Idrettsklinikk AS
2. Status utredning NTIK og STIK
3. Fra IDE til VIRKELIGHET – 18. august 2017
4. Idretten møter politikerne - 20. august 2017
5. Brev/opprop fra idrettslag
6. STIK’s 100-års jubileum 2019
7. Neste styremøte

 **Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**I tillegg følgende kommentarer:**

**d)Dette skjer søndag 20. august 2017 kl 15.00 på Lerkendal. I panelet stiller Marit Arnstad(Sp), Trond Giske(Ap), Mari Holm Lønseth(H), Andre Skjelstad(V) og Sivert Bjørnstad(FrP). Debatten vil bli ledet av Tor Idar Aune.**

**e)Det var STIK på vegne av flere idrettslag som brakte denne saken frem for NIF sentralt og Idrettsstyret. Svaret fra Finansminister Siv Jensen svært positivt med en lovnad om at dette skal bli løst til idrettens beste.**

**f)May Romundstad vil følge opp denne videre. Ståle Vaag og Christine Dahl vil også bidra.**

**g)Neste styremøte mandag 21. august 2017 kl 17.00-20.00 på Idrettens Hus/Trondheim.**

# Sak 74/16-18 Vedtak om ekstraordinært Idrettskretsting og planlagt konstituerende

# Idrettskretsting

**Saksvedlegg**

a)Ingen

**Saksfremlegg**

På Idrettstinget i 2015 ble det fattet følgende vedtak(Idretts Politisk Dokument 7.1.1 – henviser oppmerksomheten til pkt c)
Det skal utvikles en organisasjonsutviklingsplan for norsk idrett hvor følgende tiltak skal stå sentralt:

a)Effektivisering av intern ressursbruk i norsk idrett

b)Bedre samhandling mellom organisasjonsleddene

***c)Strukturelle endringer for å tilpasse organisasjonen til statens forvaltningsreform dersom denne gjennomføres i tingperioden***

På Idrettskretstinget til Nord Trøndelag Idrettskrets(NTIK) 16. april 2016 og på Idrettskretstinget til Sør-Trøndelag Idrettskrets(STIK) 23. april 2016 fremmet forslag om at begge idrettskretsene skulle starte et utredningsarbeide for en mulig sammenslåing av idrettskretsene.

På dette tidspunktet hadde ikke Nord- Trøndelag Fylkeskommune og Sør-Trøndelag Fylkeskommune søkt regjering/Storting om formell sammenslåing av de respektive fylkeskommuner. Denne søknaden ble sendt 27. april 2016.

Stortinget behandlet og godkjente sammenslåingen 8. juni 2016.

På dette tidspunkt trådte da vedtaket på Idrettstinget i 2015(IPD 7.1.1 pkt c) ikraft.

Det ble i ettertid stilt spørsmål fra NTIK hva konsekvensen av dette vedtaket var og dette ble da behandlet av Idrettsstyret 15. mars 2017.

Idrettsstyret svarte da:

**Vedtak idrettsstyret 15. mars 2017**

* *Norsk idrett skal gjøre nødvendige strukturelle endringer for å tilpasse organisasjonen til regionsreformen og endrede fylkesgrenser, dersom dette gjennomføres i tingperioden*
* *Det er et mål at norsk idrett til enhver tid er organisert på en måte som ivaretar hensynet til godt samarbeid med den offentlige forvaltningen. Endringene skal skje parallelt med de offentlige prosessene, dvs. med virkning fra samme tidspunkt som endringene i den offentlige organiseringen*
* *Straks det offentlige har besluttet å foreta strukturelle endringer, skal de berørte organisasjonsleddene etablere nødvendige samarbeidsorganer og en administrativ ledelse som forbereder idrettsorganisasjonens tilpasning til ny organisering*
* *Generalsekretæren pålegges å følge opp endringsprosessene, påse at organisasjonen følger opp endringene i det offentlige, samt veilede de berørte organisasjonsleddene i spørsmål av juridisk, organisasjonsmessig, økonomisk og arbeidsrettslig karakter*

Med bakgrunn i dette vedtaket fattet styret i **NTIK følgende vedtak i sitt styremøte 9. mai 2017**.

*Idrettsstyrets vedtak av 15.03.17 tas til etterretning.*

*Utredning av fremtidig regional organisering av idretten fortsetter iht plan, og legges frem for idretten i Nord-Trøndelag på et ekstraordinært ting senhøsten 2017.*

Det er på forhånd sendt ut en foreløpig varsling av de ekstraordinære Idrettskretstingene til Idretten i begge fylkene og dette lyder slik:

**EKSTRAORDINÆRT IDRETTSKRETSTING OG KONSTITUERENDE IDRETTSKRETSTING**

*Søndag 26. november 2017 planlegges ekstraordinært idrettskretsting i Nord-Trøndelag Idrettskrets og ekstraordinært idrettskretsting i Sør-Trøndelag Idrettskrets.*

*Begge disse tingene er planlagt avviklet samtidig og dette skjer på Scandic Hell.*

*Samme dag, søndag 26. november 2017 er det planlagt med et konstituerende idrettskretstinget for den samlede idrettskretsen.*

*Formell innkalling og saksliste/sakspapirer vil i så fall bli utsendt senest 26. oktober 2017.*

Innkalling til et ekstraordinært idrettskretsting kan fattes av Idrettskretsstyret jfr NIF’s lov § 5-8 b).

**Organisasjonssjefens innstilling til vedtak:**

Det innkalles til Ekstraordinært Idrettskretsting i Sør-Trøndelag Idrettskrets søndag 26. november 2017. Det planlegges videre et konstituerende Idrettskretsting i nye Trøndelag Idrettskrets samme dag – 26. november 2017.

**Vedtak:**

**Som innstilling – vedtaket var enstemmig.**

# Sak 75/16-18 Formell varsling Valgkomite NTIK og STIK

**Saksvedlegg**

a)Ingen

**Saksfremlegg**

En av de sakene som skal behandles på det eventuelle konstituerende Idrettskretstinget i den «nye» Trøndelag Idrettskrets er Valg til nytt styret(leder, nestleder, styremedlemmer og varamedlemmer) og kontrollkomite.

På de respektive idrettskretstingene til Nord- og Sør-Trøndelag Idrettskrets i 2016 ble der valgt valgkomiteer.

Med bakgrunn i den sammenslåingsprosessen vi nå er inne i så har vi her rådført oss med leder i NIF’s juridiske avdeling advokat Henriette Hillestad Thune og advokat samme avdeling - Tord Jordet. Vi har har her blitt oppfordret til at begge slås sammen til en gruppe som i felleskap utarbeider sin felles innstilling til det konstituerende idrettskretstinget. Komiteen konstituerer seg selv.

Oppsummert betyr dette:

1. Det skal etableres en valgkomité bestående av samtlige medlemmer av STIK og NTIKs eksisterende valgkomiteer.
2. Valgkomiteen skal legge frem innstiling på kandidater til alle øvrige tillitsverv som skal velges på det konstituerende tinget.
3. Valgkomiteen skal arbeide i samsvar med NIFs lov og lovnorm for idrettskretser.

**Organisasjonssjefens innstilling til vedtak:**

Valgkomiteene i Nord-Trøndelag Idrettskrets og Sør-Trøndelag Idrettskrets slås sammen og fremmer en felles innstilling på det planlagte konstituerende Idrettskretstinget 26. november 2017. Komiteen konstituerer seg selv med leder og nestleder.

**Vedtak:**

**Som innstilling – vedtaket var enstemmig.**

# Sak 76/16-18 Mandat Valgkomite

**Saksvedlegg**

a)Ingen

**Saksfremlegg**

Loven til «nye» Trøndelag Idrettskrets vil bli behandlet på det planlagte konstituerende idrettskretstinget 26. november 2017.

Konkret betyr dette at Valgkomiteen ikke vet størrelsen på det nye styret. Konkret betyr dette antall styremedlemmer som skal velges. I dag er størrelsen på styrene i NTIK og STIK helt lik - 7 medlemmer og 2 varamedlemmer.

I sitt arbeide oppfordres den felles valgkomiteen til å ha som utgangspunkt samme størrelse også på den nye styret.

Styrene i NTIK og STIK vil senest innen utgangen av september gi melding tilbake til den felles Valgkomiteen hva deres innstilling for tinget vil være.

Videre bes det at den felles Valgkomiteen jobber etter følgende mandat når man innstiller medlemmer til styret i Trøndelag Idrettskrets:

**Mandat Valgkomite**

* Kompetanse
* Geografi
* Idretter
* Alder
* Kjønn iht til NIF’s lov §2-4

**Organisasjonssjefens innstilling til vedtak:**

1)Den felles Valgkomiteen tar utgangspunkt i dagens størrelse på styrene, inntil innstillingen som skal fremlegges på det konstituerende tinget foreligger. Dette vil være innen utgangen av september.

2)Det beskrevne mandatet legges til grunn i Valgkomiteens arbeide.

**Vedtak:**

**Som innstilling – vedtaket var enstemmig.**

# Sak 77/16-18 Etablering av Interimsstyret

**Saksvedlegg**

a)Ingen

**Saksfremlegg**

I forbindelse med prosessen rundt en fremtidig regional organisering av idretten i Nord- og Sør-Trøndelag foreslås det å etablere et interimsstyre.

Dette blant annet for å sikre lik og enhetlig styrebehandling, samme tidspunkt og sikre lik fremdriftsplan. Fylkeskommunene har i sin prosess opprettet en egen Fellesnemd hvor bakgrunnen er det samme som her er foreslått.

Hvert av styrene har besluttet at det skal avholdes ekstraordinære ting 26. november 2017 og konstituerende ting 26. november 2017.

I den forbindelse foreslås at NTIK/STIK fatter følgende vedtak.

1. Sammenslåingsprosessen skal ledes av et interimsstyre bestående av 6 medlemmer, og to varamedlemmer. Funksjonsperioden er frem til det konstituerende tinget.
2. Hver av de to idrettskretsene skal oppnevne tre medlemmer, og ett varamedlem.
3. [STIK]/[NTIK] oppnevner følgende tre personer til styret:
	1. Styreleder, X og X.
	2. X som varamedlem
4. Styret skal konstituere seg selv på første styremøte.
5. Interimsstyret får fullmakt til å besørge alle forhold knyttet til sammenslåingsprosessen, herunder utarbeide forslag til lov for den nye idrettskretsen og  innkalle til et konstituerende ting.
6. interimsstyret skal legge frem innstilling på kandidater til valgkomité som skal velges på det konstituerende tinget.
7. Interimsstyret skal arbeide i samsvar med NIFs lov og lovnorm for idrettskretser.
8. STIK’s styre/NTIK’s styre skal holdes løpende orientert om interimsstyrets arbeid. I saker som berører de ansatte i kretsene, skal de ansatte høres før beslutningen fattes.
9. Den administrative lederen for sammenslåingsprossen rapporterer til interimsstyret.

**Organisasjonssjefens innstilling til vedtak:**

1)Pkt 1, 2, 4, 5, 6, 7, 8, 9 vedtas som fremlagt

2)Pkt 3 – foreligger ingen forslag til vedtak

**Vedtak:**

**1)Som innstilling – vedtaket var enstemmig.**

**2)Følgende fra STIK er valgt som representanter til Interimsstyret:**

**Terje Roel, May Romundstad, Maria Bergsrønning Tanemsmo. Olav Noteng(vara)**

# Sak 78/16-18 Endring av rutiner disposisjonsfullmakter

**Saksvedlegg**

a)Brev fra KPMG

**Saksfremlegg**

I forbindelse med endringer i retningslinjer sentralt knyttet til rapportering av reiseutgifter og utlegg samt forestående sammenslåing av idrettskretsene i Nord- og Sør-Trøndelag, har KPMG v/Svein Aasved utarbeidet forslag til endringer knyttet til disposisjonsfullmakter for bankkontier samt endringer i bruk av firmakort.

Det er allerede tatt kontakt med vår hovedbankforbindelse SpareBank 1 SMN for bestilling av foreslått bankkort.

**Organisasjonssjefens innstilling til vedtak:**

Forslag til endringer rundt disposisjonsfullmakter iverksettes umiddelbart samt at bruk av nevnte bankkort kun benyttes straks de er utstedt fra SpareBank 1 SMN.

**Vedtak:**

**Som innstilling – vedtaket var enstemmig.**

# Sak 79/16-18 Samordnet rapportering - 2017

**Saksvedlegg**

a)Ingen

**Saksfremlegg**

Det er gjort en betydelig jobb med oppdatering av idrettens dataregistre de seneste årene. Dette vært krevende for mange idrettslag.

I det vesentligste inneholder dette innføring av elektronisk medlemsregister for idrettslagene.

 Det vil i styremøte bli en gjennomgang av status og resultat for Sør-Trøndelag Idrettskrets.

**Organisasjonssjefens innstilling til vedtak:**

Orienteringen tas til etterretning

**Vedtak:**

**Som innstilling – vedtaket var enstemmig.**

# Sak 80/16-18 Søknad fra Tillitsmannsklubben

**Saksvedlegg**

a)Søknad fra Tillitsmannsklubben

**Saksfremlegg**

Tillitsmannsklubben er stiftet 27. mars 1973 og er veteraner i Sør-Trøndelag Idrettskrets.  Som medlemmer av Tillitsmannsklubben kan innvoteres:

Idrettskretsledere og særkretsledere i STIK med 3 års funksjonstid eller mer og som har lagt ned et betydelig arbeid innen kretsen.

Idrettskretsledere som har fått STIK’ diplom, den høyeste utmerkelse i Idrettskretsen

Personer som gjennom lengre tid har gjort idretten i kretsen spesielt store tjenester. Slike personer må av styret innvoteres enstemmig.

Nedre aldersgrense for medlemskap er 50 år, unntatt for diplominnehavere.

Tillitsmannsklubben har i dag 54 medlemmer, kvinner og menn. Alle betaler en kontingent som i dag er satt til kr 300,-. De har fire ordinære medlemsmøter hvert år.

Flere av disse medlemmene er også jevnlig frivillige i ulike arrangementer i vår region. De har flere år delt ut et idrettsstipend og de tre siste årene har de delt ut dette på Idrettens Hederskveld.

De ønsker å søke om tilskudd både for om mulig utvikle foreningen ytterligere og sonderinger mot Nord-Trøndelag Idrettskrets er også i gang. De har ingen slik forening i dag.

De har også tilbudt seg å kunne bistå i oppgaver hos STIK hvis behov. Blant annet arrangerer de Idrettsmerkeprøvene for STIK dette året.

De søker om et tilskudd på kr 10.000,-.

**Organisasjonssjefens innstilling til vedtak:**

Tilskudd på kr 10.000,- innvilges. Det utarbeides et årsregnskap for 2017 som fremlegges styret i STIK for informasjon. Tilskuddet tas av disposisjonsfondet.

**Vedtak:**

**Som innstilling – vedtaket var enstemmig.**